
DR 30.7.2018                                                               75                    

 
Apabila disebut hasil GST RM44 bilion dan hasil SST cuma RM21 bilion, Menteri 

Kewangan menyebut bahawa rakyat mempunyai RM23 bilion wang untuk berbelanja. Saya 
kira kenyataan itu kurang tepat kerana perbezaan kutipan SST dan GST itu juga disebabkan 
sistem SST yang banyak ketirisan dan penipuan cukai. Persatuan Akauntan Percukaian 
Malaysia (MATA) menyebut SST akan mengembalikan trend lama pelarian cukai dan 
meningkatkan aktiviti pasaran gelap atau istilahnya the black economy.  

Sementara itu, umum mengetahui bahawa rakyat yang berpendapatan tinggi 
membayar GST yang lebih kerana mereka lebih berbelanja dibandingkan dengan mereka 
berpendapatan rendah yang membeli barang keperluan harian yang majoritinya adalah zero-
rated atau sifar GST sejak dimulakan dahulu. Dengan lain perkataan, angka RM23 bilion itu 
lebih menguntungkan mereka yang berada.  

Satu lagi dasar Kerajaan Pakatan Harapan yang... 

 Puan Wong Shu Qi [Kluang]: Minta laluan. 

Datuk Seri Haji Ahmad bin Haji Maslan [Pontian]: Menguntungkan mereka yang 
lebih kaya ialah subsidi minyak petrol secara pukal untuk RON95. Mereka yang kaya memiliki 
kenderaan yang lebih kapasiti dan lebih bilangan kenderaan... 

Puan Wong Shu Qi [Kluang]: Yang Berhormat Pontian, minta laluan. 

Datuk Seri Haji Ahmad bin Haji Maslan [Pontian]: Dibandingkan dengan mereka 
yang miskin hanya memiliki motosikal atau kereta kecil. Oleh itu, mereka yang kaya menerima 
lebih subsidi minyak dibandingkan mereka yang miskin. Sepatutnya mereka yang susah 
diberi lebih subsidi. Ini satu lagi kepincangan dasar Kerajaan Pakatan Harapan... 

Puan Wong Shu Qi [Kluang]: Yang Berhormat. 

Datuk Seri Haji Ahmad bin Haji Maslan [Pontian]: Kita jumpa di luar. 

Puan Wong Shu Qi [Kluang]: Yang Berhormat, cuma hendak tanya sahaja. Ada 
pandangan tentang GST sama dengan dulu... 

Datuk Seri Haji Ahmad bin Haji Maslan [Pontian]: Kerajaan Barisan Nasional 
dahulunya menyedari kesilapan dan telah menghentikan subsidi tersasar ini dan digantikan 
dengan subsidi bersasar. Antara contoh subsidi bersasar... 

Timbalan Yang di-Pertua [Dato' Mohd Rashid Hasnon]: Yang Berhormat Kluang. 

Puan Wong Shu Qi [Kluang]: Iaitu GST dilaksanakan, harga barang akan turun.  
Akan ada- Yang Berhormat Pontian...  

Timbalan Yang di-Pertua [Dato' Mohd Rashid Hasnon]: Yang Berhormat 
Kluang... 

Datuk Seri Haji Ahmad bin Haji Maslan [Pontian]: Saya tidak bagi peluang. 
Tinggal dua minit. 

Timbalan Yang di-Pertua [Dato' Mohd Rashid Hasnon]: Yang Berhormat Kluang, 
teruskan. 

Datuk Seri Haji Ahmad bin Haji Maslan [Pontian]: Antara contoh subsidi bersasar 
atau targeted subsidy yang kita beri ialah BR1M kepada 7 juta penerima bantuan yang lain-
lain setiap bulan, bantuan tiga bulan kepada penoreh getah, tiga bulan kepada pesawah padi. 
Adakah bantuan-bantuan ini akan diteruskan atau akan dihentikan dengan terus mencari 
alasan? Walhal sebenarnya silap dasar mereka sendiri.  

Saya mohon Menteri Kewangan menjelaskan mengapakah hampir 170 buah negara 
di dunia melaksanakan GST/VAT? Apakah kebaikan GST/VAT di banding SST? Berapakah 
anggaran pendapatan tambahan LHDNM akibat sukar menipu cukai ketika GST 
dilaksanakan? Kerajaan Barisan Nasional sebelum ini sudah menurunkan kadar SST 10 
peratus dan enam peratus dan lain-lain pada kadar standard enam peratus. 

 

 

 



Apabila disebut hasil GST RM44 bilion dan hasil SST cuma RM21 bilion, Menteri. Kewangan menyebut bahawa rakyat mempunyai RM23 bilion wang untuk berbelanja. Saya kira kenyataan itu kurang tepat kerana perbezaan kutipan SST dan GST itu juga disebabkan sistem SST yang banyak ketirisan dan penipuan cukai. Persatuan Akauntan Percukaian Malaysia (MATA) menyebut SST akan mengembalikan trend lama pelarian cukai dan meningkatkan aktiviti pasaran gelap atau istilahnya the black economy. Sementara itu, umum mengetahui bahawa rakyat yang berpendapatan tinggi membayar GST yang lebih kerana mereka lebih berbelanja dibandingkan dengan mereka berpendapatan rendah yang membeli barang keperluan harian yang majoritinya adalah zero- rated atau sifar GST sejak dimulakan dahulu. Dengan lain perkataan, angka RM23 bilion itu lebih menguntungkan mereka yang berada. Satu lagi dasar Kerajaan Pakatan Harapan yang... Puan Wong Shu Qi [Kluang]: Minta laluan. Datuk Seri Haji Ahmad bin Haji Maslan [Pontian]: Menguntungkan mereka yang lebih kaya ialah subsidi minyak petrol secara pukal untuk RON95. Mereka yang kaya memiliki kenderaan yang lebih kapasiti dan lebih bilangan kenderaan... Puan Wong Shu Qi [Kluang]: Yang Berhormat Pontian, minta laluan. Datuk Seri Haji Ahmad bin Haji Maslan [Pontian]: Dibandingkan dengan mereka yang miskin hanya memiliki motosikal atau kereta kecil. Oleh itu, mereka yang kaya menerima lebih subsidi minyak dibandingkan mereka yang miskin. Sepatutnya mereka yang susah diberi lebih subsidi. Ini satu lagi kepincangan dasar Kerajaan Pakatan Harapan... Puan Wong Shu Qi [Kluang]: Yang Berhormat. Datuk Seri Haji Ahmad bin Haji Maslan [Pontian]: Kita jumpa di luar. Puan Wong Shu Qi [Kluang]: Yang Berhormat, cuma hendak tanya sahaja. Ada pandangan tentang GST sama dengan dulu... Datuk Seri Haji Ahmad bin Haji Maslan [Pontian]: Kerajaan Barisan Nasional dahulunya menyedari kesilapan dan telah menghentikan subsidi tersasar ini dan digantikan dengan subsidi bersasar. Antara contoh subsidi bersasar... Timbalan Yang di-Pertua [Dato' Mohd Rashid Hasnon]: Yang Berhormat Kluang. Puan Wong Shu Qi [Kluang]: Iaitu GST dilaksanakan, harga barang akan turun. Akan ada- Yang Berhormat Pontian... Timbalan Yang di-Pertua [Dato' Mohd Rashid Hasnon]: Yang Berhormat Kluang... Datuk Seri Haji Ahmad bin Haji Maslan [Pontian]: Saya tidak bagi peluang. Tinggal dua minit. Timbalan Yang di-Pertua [Dato' Mohd Rashid Hasnon]: Yang Berhormat Kluang, teruskan. Datuk Seri Haji Ahmad bin Haji Maslan [Pontian]: Antara contoh subsidi bersasar atau targeted subsidy yang kita beri ialah BR1M kepada 7 juta penerima bantuan yang lain- lain setiap bulan, bantuan tiga bulan kepada penoreh getah, tiga bulan kepada pesawah padi. Adakah bantuan-bantuan ini akan diteruskan atau akan dihentikan dengan terus mencari alasan? Walhal sebenarnya silap dasar mereka sendiri. Saya mohon Menteri Kewangan menjelaskan mengapakah hampir 170 buah negara di dunia melaksanakan GST/VAT? Apakah kebaikan GST/VAT di banding SST? Berapakah anggaran pendapatan tambahan LHDNM akibat sukar menipu cukai ketika GST dilaksanakan? Kerajaan Barisan Nasional sebelum ini sudah menurunkan kadar SST 10 peratus dan enam peratus dan lain-lain pada kadar standard enam peratus.